23.5.2023.
LV
Eiropas Savienības Oficiālais Vēstnesis
L 135/57
b) Pamatzināšanu pārbaudes eksāmeni atbilst standartam, kas noteikts šā pielikuma II papildinājumā (attiecas uz A, B1, B2, B2L, B3 un C kategorijas licencēm) vai VIII papildinājumā (attiecas uz L kategorijas licencēm), un tos vada kāda no šīm vienībām: 1) mācību organizācija, kas apstiprināta saskaņā ar IV pielikumu (147. daļa); 2) kompetentā iestāde; 3) attiecībā uz L kategorijas licencēm cita organizācija saskaņā ar vienošanos, kas noslēgta ar kompetento iestādi.
c) Pamatzināšanu pārbaudes eksāmeni jānokārto 10 gadu laikā pirms datuma, kad iesniegts gaisa kuģa tehniskās apkopes licences pieteikums vai pieteikums par kategorijas vai apakškategorijas pievienošanu šādai licencei.
Ja pamatzināšanu pārbaudes eksāmeni nav nokārtoti minētajā 10 gadu periodā, pieteikuma iesniedzējs var iegūt kredītpunktus par pamatzināšanu pārbaudes eksāmeniem saskaņā ar d) punktu.
10 gadu derīguma termiņa prasība attiecas uz katru atsevišķa moduļa eksāmenu, izņemot tos moduļa eksāmenus, kas ir nokārtoti kā daļa no citas kategorijas licences un licence jau ir izsniegta.
d) Pieteikuma iesniedzējs var lūgt kompetentajai iestādei pilnīgi vai daļēji ieskaitīt pamatzināšanu prasību kredītpunktus par: 1) pamatzināšanu pārbaudes eksāmeniem, kas tika nokārtoti vairāk nekā 10 gadus pirms pieteikuma iesniegšanas gaisa kuģa tehniskās apkopes licences saņemšanai (sk. c) punktu); 2) jebkuru citu valsts tehnisko apmācību un eksāmenu, ko kompetentā iestāde uzskata par līdzvērtīgu attiecīgajām šajā pielikumā noteiktajām pamatzināšanu prasībām.
Pieteikuma iesniedzējs sniedz pierādījumus par piešķirtajiem kredītpunktiem, atsaucoties uz ziņojumu par piešķirtajiem eksaminācijas kredītpunktiem, ko apstiprinājusi kompetentā iestāde saskaņā ar šā III pielikuma (66. daļa) B iedaļas E apakšiedaļu.
e) Pamatapmācības kursu bez šā pielikuma I papildinājuma 1. un 2. moduļa uzskata par pilnu pamatapmācības kursu, kas apstiprināts saskaņā ar IV pielikumu (147.
daļa) tikai tad, ja pieteikuma iesniedzējs turpmākajā eksāmenā pierāda zināšanas par šiem moduļiem un kompetentā iestāde attiecīgi piešķir kredītpunktus.
f) Gaisa kuģa tehniskās apkopes licences turētājs, kurš piesakās citas kategorijas vai apakškategorijas pievienošanai, ar eksāmenu papildina zināšanu līmeni, kas atbilst attiecīgajiem mācību priekšmetu moduļiem saskaņā ar I papildinājumu (A, B1, B2, B2L, B3 un C kategorijas licencēm) vai VII papildinājumu (L kategorijas licencēm).
IV papildinājumā ir detalizēti aprakstīti I papildinājuma (B1, B2, B2L, B3 un C kategorijas licencēm) vai VII papildinājuma (L kategorijas licencēm) moduļi, kas nepieciešami, lai saskaņā ar šo pielikumu izdotai esošai licencei pievienotu jaunu kategoriju vai apakškategoriju.”; 6)
66.A.30.
iedaļu groza šādi: a) a) punkta 2. apakšpunkta b) punkta otro un trešo daļu svītro; b) a) punkta 3., 4. un 5. apakšpunktu aizstāj ar šādiem: “3) C kategorijas gadījumā attiecībā uz kompleksiem gaisa kuģiem ar dzinēju (Complex Motor-powered Aircraft, CMPA): i)
trīs gadu pieredze B1.1, B1.3 vai B2 kategorijas tiesību izmantošanā kā palīgpersonālam vai gan kā palīgpersonālam, gan kā sertificējošajam personālam saskaņā ar II pielikuma (145.
daļa) 145.A.35. iedaļu tehniskās apkopes organizācijā, strādājot ar CMPA, tai skaitā 12 mēnešu pieredze bāzes tehniskās apkopes palīgpersonāla amatā; vai